Մարկ Պետրոսյան

Մարկ Հովհաննեսի Պետրոսյան (օգոստոսի 21, 1931, Երևան, Հայկական ԽՍՀ, ԱԽՖՍՀ, ԽՍՀՄ -  օգոստոսի 6, 2013, Երևան, Հայաստան), հայ ռեժիսոր, երաժշտագետ։ ՀՀ արվեստի վաստակավոր գործիչ (2006)։

Կենսագրություն 
Ավարտել է Երևանի Կոմիտասի անվան պետական կոնսերվատորիան։ 1956 թվականին ընտրվել է ՀԽՍՀ նորաստեղծ հեռուստատեսության երաժշտական բաժնի ղեկավար։ Հեռուստատեսությունում աշխատել է որպես հնչյունային ռեժիսոր, երաժշտական ձևավորող, երաժշտական հաղորդումների գլխավոր խմբագիր։ 1957-1959 թվականներին եղել է դասական երաժշտությանը նվիրված «Ոսկե էկրան» հաղորդաշարի հեղինակը, 1968 թվականին՝ Երևանի 2750-ամյա հոբելյանին նվիրված հաղորդման կազմակերպիչն ու խմբագիրը։ Հեղինակել է տասնյակ գրական-լրագրողական աշխատություններ։ Եղել է Հայաստանի ժուռնալիստների միության անդամ։ Պետրոսյանի գլխավորությամբ Հայկական երաժշտության օրեր են անցկացվել Մոսկվայում, Սանկտ Պետերբուրգում, Մերձբալթիկայի և Անդրկովկասի հանրապետություններում։

Նրա նախաձեռնությամբ և մասնակցությամբ նկարահանվել են՝
Ալեքսանդր Սպենդիարյանի 100-ամյակին նվիրված ֆիլմ
 Սայաթ-Նովայի 275-ամյա հոբելյանին նվիրված հաղորդում
 Արամ Խաչատրյանի, Առնո Բաբաջանյանի, Օհան Դուրյանի, Պավել Լիսիցյանի և այլ հայ մեծ երաժիշտների կյանքի ու ստեղծագործական ուղու մասին պատմող հաղորդումներ

Պարգևներ  
 ՀՀ արվեստի վաստակավոր գործիչ (2006)
 Մովսես Խորենացու մեդալ (2011)
 ՀՀ վարչապետի ոսկե մեդալ (2011)

Ծանոթագրություններ  

Հայ ռեժիսորներ
Հայ երաժշտագետներ
Հայաստանի ժուռնալիստների միության անդամներ
Մովսես Խորենացու մեդալակիրներ
ՀՀ արվեստի վաստակավոր գործիչներ
Երևանի Կոմիտասի անվան պետական կոնսերվատորիայի շրջանավարտներ